Chili va Indoneziyada kuchli zilzilalar ro‘y berdi

25-iyul, shanba kuniga o‘tar kechasi Chilining shimoliy qismida 5,5 magnitudali zilzila yuz berdi. Bu haqda, AQSh Geologiya xizmatiga asoslanib, “Korrespondent.net” xabar bermoqda.

Yerosti silkinishlarining markazi Ikike shahridan 15 kilometr janubi-g‘arbda, o‘chog‘i esa 34 kilometr chuqurlikda bo‘lgan.
Shuningdek, “TASS”ning AQSh Geologiya xizmatiga tayanib tarqatgan xabariga ko‘ra, Indoneziya sohillarida 5,4 magnitudali zilzila qayd etilgan.
Zilzila markazi Kroya aholi punktidan 79 kilometr janubi-g‘arbda, o‘chog‘i esa 82 kilometr chuqurlikda bo‘lgan.